ИЗВЕШТАЈ О РАДУ ЂАЧКОГ ПАРЛАМЕНТА ЗА ШКОЛСКУ 2017/2018. ГОДИНУ

У току школске 2017/2018. године одржано је пет седница Парламента.

У септембру месецу изабрани су чланови парламента: председник Горан Кнежевић (осми разред), заменик Вељко Богдановић (осми разред), записничар Марија Ђорђевић (седми разред). Представни ци Парламента у Школском одбору су Анђела Огњановић и Тамара Милић. Остали чланови Парламента су: Маја Лазаревић, Лакић Милан, Перић Славица и Софија Мишић. Састанке води и усмерава координатор наставник српског језика Никола Ћирковић, а од марта 2018.године наставница српског језика Милена Бједов.

У току школске године Парламент је изнео предлоге за бољи, ефикаснији и пријатнији боравак у школи. Истакли су проблем закључавања учионица за време одмора, услед чега је настајала велика гужва у ходнику. Учионице се после те сугестије нису закључавале што се показало као исправно решење.

Парламент је у договору са директором покренуо иницијативу новогодишњег украшавања школског хола и створили су пријатан празнични амбијент за све ученике и раднике школе.

Ученици Парламента учествовали су у организовању новогодишње хуманитарне приредбе приликом чега је сакупљено 20000 динара. Део тог новца прослеђено је за плаћање екскурзије Горана Кнежевића, као награду за велики труд и знање које је Горан показао на такмичењима.

У сарадњи са Парламентом организоване су још две приредбе, школска слава Свети Сава и Дан школе. Члан Парламента је у сарадњи са наставницом српског језика учествовао у вођењу програма на прослави Дана школе.

Парламент је био организатор журке за осмаке, која је организована последњег школског дана у свечаној сали. Из средстава Парламента купљене су грицкалице и сокови за ученике и уз музику и пријатну атмосферу ученици су прославили крај осмог разреда.

Координатор:

Наставница српског језика Милена Бједов